CENTAR ZA PRUŽANJE USLUGA U ZAJEDNICI KLASJE OSIJEK, sa sjedištem u Osijeku 31000, Ružina ulica 32, OIB: 13771936999, zastupan po ravnateljici Miranda Glavaš Kul, mag. educ. philol. croat. (u daljnjem tekstu: Naručitelj)

i

podaci o odabranom ponuditelju (naziv, adresa, OIB, osoba ovlaštena za zastupanje) (u daljnjem tekstu: Izvršitelj)

sklopili su dana \_\_\_\_\_\_\_\_\_\_\_\_\_\_\_\_\_ godine

**UGOVOR O USLUZI**

***(nacrt)***

**Članak 1.**

Predmet Ugovora je usluga dizajna, izrade i tiska promotivnih materijala za projekt „Podržimo i osnažimo dijete i obitelj“ (referentna oznaka projekta: UP.02.2.2.05.0006), od strane Izvršitelja, za potrebe Naručitelja.

Usluga dizajna, izrade i tiska promotivnih materijala podrazumijeva osmišljavanje vizualnog identiteta (logotipa) projekta i promotivnih materijala te izrada i tisak promotivnih materijala projekta. Tvrtka za dizajn i tisak promotivnih materijala će voditi dizajniranje vizualnog identiteta (logotipa) projekta, grafičku pripremu promotivnih materijala projekta te uslugu izrade i tiska promotivnih materijala s logom projekta za ciljnu skupinu, a sve u suradnji sa Naručiteljem usluge.

Također, usluga dizajna, izrade i tiska promotivnih materijala podrazumijeva sve poslove iz točke 3. Opseg posla dokumenta „Projektni uvjeti i opseg usluga“ koji su bili sastavni dio natječajne dokumentacije, a koje je Izvršitelj, u znak prihvaćanja potpisao.

Predviđeno trajanje projekta je 36 (slovima: trideset šest) mjeseci.

**Članak 2.**

Cijena usluge iz čl. 1 ovoga Ugovora je \_\_\_\_\_\_\_\_\_\_\_\_\_\_\_\_\_ HRK uključujući PDV, (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_)**.**

Naručitelj se obvezuje iznos ugovorene cijene usluge plaćati sukcesivno po izvršenom svakom pojedinom poslu, na račun Izvršitelja u roku od 60 dana od dana zaprimanja računa. Za svaku isporuku promotivnih materijala, Naručitelj će izdati pripadajuću narudžbenicu koja će sadržavati informaciju o tome što je predmet isporuke i definirati potrebne količine, te obavijestiti Izvršitelja o točnom datumu isporuke svake pojedine narudžbe. Na temelju ispostavljenih računa Naručitelj se obvezuje iznose svake pojedine narudžbe uplaćivati na bankovni račun Izvršitelja na račun IBAN: HR\_\_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_\_\_\_\_\_ skladu s uvjetima plaćanja iz ovog Članka.

**Članak 3.**

Izvršitelj se obvezuje da će odgovorno, kvalitetno i u skladu sa svojim najboljim mogućnostima, znanjem i sposobnostima, uvažavajući upute i zahtjeve od strane Naručitelja isporučiti predmet Ugovora iz članka 1. ovog Ugovora.

**Članak 4.**

Izvršitelj se potpisivanjem ovog Ugovora obavezuje da će čuvati osobne i povjerljive podatke do kojih će eventualno doći tijekom suradnje sa Naručiteljem. Za takve podatke se naročito smatraju oni za koje je evidentno da bi nastala šteta ukoliko bi za njih saznale treće, neovlaštene osobe.

**Članak 5.**

Ovaj Ugovor prestaje izvršenjem predmetne usluge ili jednostranim raskidom ugovora bilo od strane Naručitelja, bilo od strane Izvršitelja.

Svaka strana ovog Ugovora može jednostrano otkazati Ugovor ako druga ugovorna strana ne izvršava njegove bitne odredbe i/ili ih neuredno izvršava ili u slučaju da se promijene bitne okolnosti koje nisu postojale niti su se mogle predvidjeti u trenutku njegova sklapanja a koje onemogućavaju daljnje izvršenje usluge.

Obavijest o jednostranom otkazu upućuje se drugoj ugovornoj strani putem pošte, preporučenom pošiljkom, s povratnicom.

Ugovorna strana koja raskida Ugovor dužna je pisano upozoriti drugu stranu o svojoj namjeri, te ju pozvati da, ukoliko je primjenjivo, u dodatnom, primjerenom roku uredno izvrši svoju obvezu. Ukoliko se suprotna ugovorna strana bez opravdanog razloga ogluši na pisani poziv odnosno ukoliko predmetno kršenje nije popravljeno, strana koja je uputila pisani poziv može Ugovor jednostrano otkazati. U tom slučaju, Ugovor se smatra raskinutim od dana kada je strana kojoj je upućena obavijest o otkazu istu zaprimila.

Danom raskida Ugovora ne prestaju obveze strane s kojom se raskida Ugovor, a koje su se morale izvršiti do tog dana.

U slučaju jednostranog raskida od strane Naručitelja, Izvršitelj ima pravo potraživati naknadu za usluge izvršene do dana jednostranog otkaza Ugovora. U slučaju jednostranog raskida od strane Izvršitelja, Naručitelj ima pravo potraživati izvršenje svih dogovorenih usluga do dana jednostranog raskida Ugovora.

U slučaju prestanka ovoga Ugovora iz bilo kojeg od razloga, odredba koja se odnosi na zaštitu povjerljivih informacija ostat će na snazi i primjeni.

**Članak 6.**

Na sve odnose koji nisu regulirani ovim Ugovorom primjenjivat će se adekvatni propisi Republike Hrvatske.

Sve eventualne izmjene i dopune ovog Ugovora vršit će se u pisanom obliku, dodacima ovog Ugovora.

**Članak 7.**

Ugovorne strane suglasne su da će sporove koji eventualno nastanu iz ovog Ugovora rješavati sporazumno, a ukoliko u tome ne uspiju, ugovaraju nadležnost Općinskog suda u Osijeku.

**Članak 8.**

Ovaj Ugovor sačinjen je u četiri istovjetna primjerka, od kojih svaka ugovorna strana zadržava po dva primjerka.

**Članak 9.**

Ugovorne strane prihvaćaju sve klauzule ovog Ugovora, te isti u znak prihvaćanja vlastoručno potpisuju.

Ovaj ugovor stupa na snagu danom potpisa ugovornih strana.

Za Naručitelja: Za Izvršitelja:

Miranda Glavaš Kul, mag. educ. philol. croat.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ (pečat i potpis) (pečat i potpis)